ສະຫະພັນແຮງງານທ້າທາຍຄົນຫວ່າງງານອະເມຣິກັນ ໃຫ້ໄປຊອກວຽກການກະເສດ
ສະຫະພັນ​ແຮງ​ງານ​ການ​ກະ​ເສດ​ສະຫະລັດ​ທ້າ​ທາຍ​ຕໍ່​ພວກ​ຫວ່າງ​ງານ​ອະ​ເມຣີກັນ​ ທີ່ໄປຈົດຊື່ຊອກຫາວຽກການດ້ານກະເສດ​ໃນສະຫະລັດ
ສະຫະພັນແຮງງານການກະເສດສະຫະລັດໄດ້ທ້າທາຍຕໍ່ພວກຫວ່າງງານອະເມຣີກັນທ່ີໄປຈົດຊື່ຊອກຫາເຮັດວຽກເກັບກ່ຽວ ຜົນລະປູກເຂົ້າປາອາຫານໃນອະເມລິກາ ຊຶ່ງວຽກການເຫລົ່ານີ້ໃນປັດຈຸບັນສ່ວນໃຫຍ່ແມ່ນວຽກຂອງພວກແຮງງານ ທ່ີບໍ່ມີເອກະສານທ່ີຖືກຕ້ອງຕາມກົດໝາຍທ່ີອາໄສຢູ່ໃນສະຫະລັດນັ້ນ ສະຫະພັນແຮງງານການກະເສດກຳລັງຮຽກຮ້ອງໃຫ້ຊາວອະເມຣິກັນກອກຟອມທາງອິນເທີແນ໊ດ ຊອກຫາວຽກການໃນ website ທ່ີ Takeourjobs org ທ່ານ Arturo Rodriguez ປະທານສະຫະພັນແຮງງານການກະເສດກ່າວວ່າ ມີປະຊາຊົນ 3 ຄົນເທົ່ານັ້ນທ່ີໄດ້ທຳການທ້າທາຍ ດັ່ງກ່າວແລະເວລານີ້ເຮັດວຽກໃນຟາມນັ້ນ ການປຸກລະດົມຂອງສະຫະພັນແຮງງານການກະເສດມີຂຶ້ນໃນຂະນະທ່ີລັດ Arizona ໃນພາກຕາເວັນຕົກສຽງໃຕ້ ຂອງສະຫະລັດກຳນົດຈະເລີ້ມປະຕິບັດກົດໝາຍທ່ີເປັນບັນຫາໂຄ້ແຍ່ງກັນໃນເດືອນນີ້ທ່ີມີວັດຖຸປະສົງແນໃສ່ພວກຄົນເຂົ້າເມືອງ ທ່ີຜິດກົດໝາຍໃນລັດນັ້ນ ລັດຖະບານ ທ່ານໂອບາມາໄດ້ຍື່ນຄຳຟ້ອງຮ້ອງຂອງຕົນເລ້ວເພື່ອກີດກັນບໍ່ໃຫ້ມີການປະຕິບັດກົດໝາຍລັດ Arizona ນີ້ ກະຊວງແຮງງານສະຫະລັດ ກ່າວວ່າ ພວກແຮງງານການກະເສດຈຳຫລາຍກວ່າເຄິ່ງນຶ່ງແມ່ນພວກແຮງງານ ເຂົ້າເມືອງຜິດກົດໝາຍ ສະຫະພັນແຮງງານການກະເສດຫລື UFW ໂຕ້ແຍ້ງວ່າ ພວກແຮງງານການກະເສດທ່ີຜິດກົດໝາຍບໍ່ໄດ້ເອົນວຽກເອົາການ ຫລືຍາດວຽກຈາກຄົນອະເມຣິກັນ ເພາະວ່າຄົນອະເມຣິກັນບໍ່ຢາກເຮັດວຽກອັນນີ້